title: Startijenn
text: Startijenn a zo bet krouet e miz Even 1997, diwar ur gejadenn etre skolajidi e skolaj Diwan Roparz Hemon er Releg-Kerhuon, e-kichen Brest.
  
  Istor ar strollad 
  A oad a 13 vloaz, holl sod-pitilh gant ar sonerezh, e tivizont krouiñ ur strollad festoù-noz hag e sonont evit ar wech kentañ e Lokorn. Ar pevar soner kentañ a oa Tangi Oillo (gitar), Youenn Roue ha Konogan An Habask gant o bombard, ha Tangi Ropars gant an akordeoñs kromatek. D'ar mare-se e krog ar strollad da luskañ muioc'h-mui a festoù-noz. E miz Mae e chom a sav Tangi Ropars gant ar jeu hag erlec'hiet e vez gant Tangi Le Gall-Carre, ur akordeoñs diatonek gantañ, ha Konogan An Habask 'n em lañs g'ar binoù-kozh war al leurenn. Adalek ar mare-mañ e tibrad ar strollad.
  
  Deuet int da vezañ bremañ ur strollad mil anavezet e bed ar sonerezh e Breizh. Abaoe o c’hentañ pladenn en nevez-amzer 2006 n’o deus ket paouezet da foetañ ar festoù-noz e Breizh koulz hag e lec'h all. Perzhioù sonerezh ar pemp brezhoneger yaouank-mañ eo dres o startijenn, ur son a-stroll dibar ha sonaozadurioù a sent bepred ouzh o fal kentañ : lakaat an dud da zañsal. Ur son rock 'zo ganto hag un doare dezho o-unan da gizellañ o zonioù. Deuet eo ar strollad da vezañ unan eus arouezioù ur yaouankiz o vevañ en he sevenadur hag en hec'h amzer.
  E 2009 o deus resevet ur priz gant ar gevredigezh Produet e Breizh hag un eil gant Sonerezhioù ha Dañsoù e Penn-ar-Bed.
  Kemeret o deus perzh en abadenn Son da Zont d'ar sadorn 28 a viz Du 2009 war France 3.
  
  Ar sonerien 
  
  Tangi ar Gall-Carré : Akordeoñs daoudonek
  Tangi Oillo : Gitar
  Youn Roue : Bombard
  Kaou Gwenn : Binvioù-skeiñ
   Julien Stevenin : Gitar
   Lionel Le Page : Biniou, uilleann pipes
  
  Kozh 
   Konogan An Habask : biniou, uilleann pipes (1997-2013)
  
  Pladennoù
   Startijenn (Coop Breizh), 2006
   Pakit Holl ! (Paker Prod/ Coop Breizh), 2008
   'Kreiz da fas ! (Paker Prod/ Coop Breizh), 2010
   Skeud (Paker Prod/ Coop Breizh), 2015
  
  Live 
   Startijenn - El Taqa (Paker Prod / Coop Breizh), 2013
   Paker Tour (Paker Prod / Coop Breizh), 2016
  
  Prizioù ha sonadegoù
  
  2009 
  Priz ar bladenn produet e Breizh - Sonerezh Breizh 
  Priz taol Musiques & danses en Finistère
  Festival Trad it! - Groningen (Izelvroioù)
  Zamek Celtic Festival - Bedzin (Polonia)
  Gouelioù-meur Kerne - Kemper
  L'Espace (Festival Yaouank) - Roazhon
  Bombardes & Cie - Klegereg
  
  2008 
  Guinness Irish Festival - Sion (Suis)
  Festival interceltique - An Oriant
  Festival Yaouank - Roazhon
  Cyber fest-noz - Kemper
  Troiad en Alamagn & Belgia
  
  2007 
  Gouelioù-meur Kerne - Kemper
  Bombardes & Cie - KLEG' - Klegereg
  Festival Kann al Loar - Landerne
  Troiad e Polonia & Slovakia
  
  2006 
  Gouel an Erer Kozh - Karaez
  Gouelioù ar serr-noz - Roazhon
  Festival Yaouank - Roazhon
  Festival fisel - Rostren
  Yaou ar porzh - Brest
  
  Liammoù diavaez
  
   Lec'hienn ofisiel : www.startijenn.com
    MySpace
  
  Strolladoù sonerien Breizh